Virallinen lehti nro C 020 , 20/01/1997 s. 0372



A4-0399/96 Ehdotus neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2002 kestävän tasapainon löytämiseksi kalavarojen ja niiden hyödyntämisen välillä (KOM(96)0237 - C4-0438/96 - 96/0142(CNS)) Ehdotus hyväksyttiin seuraavin tarkistuksin: (Tarkistus 1) Otsikko >Alkuperäinen teksti> Ehdotus neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivänä joulukuuta 2002 kestävän tasapainon löytämiseksi kalavarojen ja niiden hyödyntämisen välillä. >EP:n äänestyksessä hyväksytty teksti> Ehdotus neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivänä joulukuuta 1999 kestävän tasapainon löytämiseksi kalavarojen ja niiden hyödyntämisen välillä. Tämä tarkistus koskee koko tekstiä. (Tarkistus 2) Johdanto-osan ensimmäinen viite >Alkuperäinen teksti> ottaa huomioon Euroopan yhteisön perustamissopimuksen, >EP:n äänestyksessä hyväksytty teksti> ottaa huomioon Euroopan yhteisön perustamissopimuksen, ja erityisesti sen 43 artiklan, (Tarkistus 3) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> kalastusala on järjesteltävä uudelleen ja parempi kalavarojen hallinta vaatii yhteisön yleisen politiikan vahvistamista useiden yhteisen kalastuspolitiikan piirteiden osalta: tietty kapasiteetin vähentäminen, tietty kalastustoiminnan rajoittaminen, tehokkaampi valvonta - myös satelliittien avulla - yhä selektiivisemmät kalastusvälineet, kalanpoikasten suojelu («tekniset mitat»), osan kalastuslaivastosta uudelleenohjaaminen uusiin lajeihin ja uusille kalavesille, monitoimisuus, tehokas markkinapolitiikka, jolla on selkeät säännöt, joita sovelletaan perusteettomien hintaromahdusten estämiseksi, (Tarkistus 4) Johdanto-osan ensimmäinen kappale >Alkuperäinen teksti> yhteisön kalastusala olisi järjesteltävä uudelleen sellaisella tavalla, että käytettävissä ja saatavissa olevat kalavarat otetaan huomioon; tämän vuoksi olisi kunkin kalastustoimen erityispiirteet huomioon ottaen vahvistettava yhteisön laivaston uudelleenjärjestelyn tavoitteet ja yksityiskohtaiset säännöt laivaston osien osalta suhteessa johonkin kantaan tai kantaryhmään, >EP:n äänestyksessä hyväksytty teksti> yhteisön kalastusala olisi järjesteltävä uudelleen sellaisella tavalla, että käytettävissä ja saatavissa olevat kalavarat otetaan huomioon; tämän vuoksi olisi kunkin kalastustoimen erityispiirteet huomioon ottaen vahvistettava yhteisön laivaston uudelleenjärjestelyn tavoitteet ja yksityiskohtaiset säännöt laivaston osien osalta suhteessa johonkin kantaan tai kantaryhmään ottaen huomioon monilajikalastukseen ja monitoimilaivastoihin liittyvät vaatimukset sekä kalastusalan uudelleenjärjestelyn taloudelliset ja sosiaaliset vaikutukset, (Tarkistus 5) Johdanto-osan ensimmäinen kappale a (uusi) >EP:n äänestyksessä hyväksytty teksti> tämä osiin jakaminen ei kuitenkaan saa vaikeuttaa järjestelmän käyttöä eikä tehdä sen soveltamista liian monimutkaiseksi, (Tarkistus 6) Johdanto-osan toinen kappale >Alkuperäinen teksti> yhteisön alusten saatavissa olevia kalavaroja koskevan huolestuttavan yhteistoteamuksen perusteella, joka toteamus on vahvistettu komission neuvostolle 22 päivänä huhtikuuta 1996 toimittamassa puolueettomien asiantuntijoiden laatimassa kertomuksessa, neuvosto päätti, että todellisen parannuksen aikaansaamiseksi on riittävän pitkällä aikavälillä tarpeen hyväksyä yhteisön laivaston eri osien pyyntiponnistusten ja kapasiteettien mukautuksia koskevat täsmälliset suuntaviivat sellaisella ohjelmoinnilla, joka ottaa huomioon eri kantojen tai kantaryhmien erilaisen tilan sekä sen, että jäsenvaltioita ei estetä kalastamasta tosiasiallisesti käytössä olevia kiintiöitä, >EP:n äänestyksessä hyväksytty teksti> yhteisön alusten saatavissa olevia kalavaroja koskevan huolestuttavan yhteistoteamuksen perusteella, joka toteamus on vahvistettu useissa tapauksissa komission neuvostolle 22 päivänä huhtikuuta 1996 toimittamassa puolueettomien asiantuntijoiden laatimassa kertomuksessa, neuvosto päätti, että todellisen parannuksen aikaansaamiseksi on riittävän pitkällä aikavälillä tarpeen hyväksyä yhteisön laivaston eri osien pyyntiponnistusten ja kapasiteettien mukautuksia koskevat täsmälliset suuntaviivat sellaisella ohjelmoinnilla, joka ottaa huomioon eri kantojen tai kantaryhmien erilaisen tilan sekä sen, että jäsenvaltioita ei estetä kalastamasta tosiasiallisesti käytössä olevia kiintiöitä, (Tarkistus 7) Johdanto-osan toinen kappale a (uusi) >EP:n äänestyksessä hyväksytty teksti> on kaikin tavoin otettava huomioon tarve sisällyttää yhteisön rakennerahastot pyyntiponnistusten mukauttamista koskeviin toimiin ja otettava huomioon, että edellisessä johdanto-osan kappaleessa tarkoitettujen neljänsien monivuotisten ohjausohjelmien tehokkaan toteuttamisen väliaikaiset näkymät eivät saa ylittää asetuksen (EY) N:o 3699/93 kattamaa kautta, (Tarkistus 8) Johdanto-osan toinen kappale b (uusi) >EP:n äänestyksessä hyväksytty teksti> kalavarojen heikkenemisen konkreettisen tilan todentaminen riippuu jatkuvien ja kokonaisvaltaisten tieteellisten tutkimusten säännöllisestä toteuttamisesta, (Tarkistus 9) Johdanto-osan toinen kappale c (uusi) >EP:n äänestyksessä hyväksytty teksti> huolimatta ajan kuluessa tapahtuneesta edistyksestä saatavissa oleva tieto on vähäistä ja epäluotettavaa, tarkkailun/analyysin välineissä ja matemaattisissa malleissa on huomattavia virheitä, mikä aiheuttaa siten huomattavaa epävarmuutta kantojen suhteellisen vähentymisen toteamisessa käytännössä, (Tarkistus 10) Johdanto-osan toinen kappale d (uusi) >EP:n äänestyksessä hyväksytty teksti> kalakantojen järkevä ja vastuullinen hyödyntäminen edellyttää jatkuvaa ja pysyvää biologista sekä lajien käyttäytymisen ja keskinäisen riippuvuuden tutkimusta; seuranta tulee sitä pakottavammaksi, mitä vakavammaksi kantojen tila muuttuu, (Tarkistus 11) Johdanto-osan kolmas kappale >Alkuperäinen teksti> olisi tunnustettava tiettyjen kantojen kriittinen tila; näihin kantoihin sovellettavien toimenpiteiden kiireellisyys oikeuttaa sen, että vastaavien laivaston osien kapasiteettien vähennys on nopeampaa ennemminkin ohjelman alussa kuin sen lopussa, >EP:n äänestyksessä hyväksytty teksti> olisi tunnustettava tiettyjen kantojen kriittinen tila; näihin kantoihin sovellettavien toimenpiteiden kiireellisyys oikeuttaa sen, että kantoja hyödyntävien laivaston osien kapasiteettien vähennys toteutetaan nopeammin, (Tarkistus 12) Johdanto-osan kolmas kappale a (uusi) >EP:n äänestyksessä hyväksytty teksti> kalakantojen kriittisestä tilasta ei varmasti voi syyttää ainoastaan EU:n jäsenvaltioiden laivastojen pyyntiponnistuksia; on tärkeää arvioida myös kolmansien maiden alusten harjoittaman kalastuksen ja ihmisen aiheuttaman ympäristön pilaantumisen vaikutusta kalakantoihin, (Tarkistus 13) Johdanto-osan kolmas kappale b (uusi) >EP:n äänestyksessä hyväksytty teksti> pyyntiponnistuksia on järkiperäistettävä ja sopeutettava kalavarojen tilaan esimerkiksi toteuttamalla seuraavia toimenpiteitä: - selektiivisempien teknologioiden edistäminen, joka auttaa minimoimaan merellä tapahtuvaa kalojen hylkäämistä, - sellaisten koeluontoisten alueiden luominen, joissa kalastajat itse hoitavat kalavaroja, edellyttäen että kolmansien maiden kanssa tehdään tarpeelliset sopimukset, - valvonta satelliittien avulla, - jatkuvat laivastojen omistussuhteisiin kohdistuvat hallinnolliset tarkastukset, (Tarkistus 14) Johdanto-osan neljäs kappale >Alkuperäinen teksti> uudelleenjärjestelyä koskevissa tavoitteissa ja yksityiskohtaisissa säännöissä on otettava huomioon kalastuksen lajit ja menetelmät ja niiden vaikutukset kalakantoihin sekä meriympäristöön; tämän vuoksi olisi varmistettava, että vedettävät ja seisovat pyydykset erotetaan toisistaan selkeästi, >EP:n äänestyksessä hyväksytty teksti> uudelleenjärjestelyä koskevissa tavoitteissa ja yksityiskohtaisissa säännöissä on otettava huomioon kalastuksen lajit ja menetelmät ja niiden suhteelliset vaikutukset kalakantoihin sekä meriympäristöön; tämän vuoksi olisi sekä vedettävät että seisovat pyydykset otettava mukaan määritellyssä suhteessa, (Tarkistus 15) Johdanto-osan viides kappale >Alkuperäinen teksti> aluksen teho ja vetoisuus ovat asianmukaisia vedettäviä pyydyksiä ja kierrenuottaa käyttävien laivastojen kalastuskapasiteettiin vaikuttavia tekijöitä, mutta niiden merkitys on vähäisempi seisovia pyydyksiä käyttävien laivastojen osalta; tässä päätöksessä hyväksyttyjen määräysten lisäksi seisovien pyydysten osalta olisi teknisten toimenpiteiden yhteydessä päätettävä määräyksistä, jotka koskevat näistä pyydyksistä johtuvaa kalastuskuolevuutta, >EP:n äänestyksessä hyväksytty teksti> aluksen teho ja vetoisuus ovat asianmukaisia vedettäviä pyydyksiä ja kierrenuottaa käyttävien laivastojen kalastuskapasiteettiin vaikuttavia tekijöitä, mutta niiden merkitys on vähäisempi seisovia pyydyksiä käyttävien laivastojen osalta; tässä päätöksessä hyväksyttyjen määräysten lisäksi seisovien pyydysten osalta on teknisten toimenpiteiden yhteydessä päätettävä määräyksistä, jotka koskevat näistä pyydyksistä suoraan johtuvaa kalastuskuolevuutta, (Tarkistus 16) Johdanto-osan kuudes kappale >Alkuperäinen teksti> seisovien pyydysten osalta viitetilanteet eri jäsenvaltioissa vaihtelevat; olisi päätettävä eri jäsenvaltioiden erityispiirteisiin soveltuvista määräyksistä, >EP:n äänestyksessä hyväksytty teksti> Poistetaan. (Tarkistus 17) Johdanto-osan seitsemäs kappale >Alkuperäinen teksti> on tarpeen ottaa huomioon pelkästään tekniseen kehitykseen liittyvä, vuositasolla yleisesti kahdeksi prosentiksi koko yhteisön laivaston osalta arvioitu kalastuksen tehokkuuden lisääntyminen, >EP:n äänestyksessä hyväksytty teksti> on tarpeen valvoa teknisestä kehityksestä johtuvaa pyyntiponnistusten lisääntymistä, jota voidaan havaita modernisointiohjelmiin kuuluvien alusten osalta tapahtuneen tämän päätöksen voimaan tulosta lähtien ja joka pitää ottaa huomioon laivastoittain eikä yleisesti, (Tarkistus 18) Johdanto-osan seitsemäs kappale a (uusi) >EP:n äänestyksessä hyväksytty teksti> sen vuoksi on tarpeen, että komissio antaa riippumattoman asiantuntijaryhmän tehtäväksi laatia tieteellisesti perusteltu arvio teknisen kehityksen vaikutuksista myyntiponnistukseen koko yhteisön laivaston osalta, (Tarkistus 19) Johdanto-osan kahdeksas kappale >Alkuperäinen teksti> komissio järjesti syyskuun 1995 ja maaliskuun 1996 välisenä aikana 35 neuvottelua alueellisten ja eurooppalaisten ammattijärjestöjen ja paikallisten viranomaisten kanssa, joita kalastustoiminnan kehitys pääasiallisesti koskee; tästä laajasta neuvottelusarjasta käy ilmi, että vaikka alan uudelleenjärjestely onkin tarpeen, sillä voi olla sosiaalisia vaikutuksia alueilla, joilla kalastuselinkeino tarjoaa useimmat työpaikat, erityisesti lyhyellä aikavälillä ja laivoilla olevien työpaikkojen osalta; yhteisön sääntelyssä säädettyjen sosioekonomisten liitännäistoimenpiteiden toteuttamisen lisäksi sosiaalisten seurausten vaikutusalaa olisi pienennettävä porrastamalla alan uudelleenjärjestelyä koskevien toimenpiteiden toteuttamisaikoja, >EP:n äänestyksessä hyväksytty teksti> komissio järjesti syyskuun 1995 ja maaliskuun 1996 välisenä aikana 35 neuvottelua alueellisten ja eurooppalaisten ammattijärjestöjen ja paikallisten viranomaisten kanssa, joita kalastustoiminnan kehitys pääasiallisesti koskee; tästä laajasta neuvottelusarjasta käy ilmi, että vaikka alan uudelleenjärjestely onkin tarpeen, sillä on sosiaalisia vaikutuksia alueilla, joilla kalastuselinkeino tarjoaa useimmat työpaikat, erityisesti lyhyellä aikavälillä laivoilla ja maalla olevien työpaikkojen osalta; yhteisön sääntelyssä säädettyjen sosioekonomisten liitännäistoimenpiteiden, joita olisi vahvistettava lisäksi olisi pienennettävä alan uudelleenjärjestelystä johtuvien seurausten vaikutusta neljänsiin monivuotisiin ohjausohjelmiin liittyvien sosiaalisten liitännäistoimenpiteiden avulla, (Tarkistus 20) Johdanto-osan yhdeksäs kappale >Alkuperäinen teksti> toteuttamisaikoja ei ole aiheellista porrastaa, jos kantojen tila on niin kriittinen, että tarvitaan kiireellisiä ratkaisuja, >EP:n äänestyksessä hyväksytty teksti> Poistetaan. (Tarkistus 21) Johdanto-osan kymmenes kappale >Alkuperäinen teksti> alan luomat työpaikat kalastuksesta riippuvaisilla alueilla olisi otettava huomioon; pienimuotoiseen seisovia pyydyksiä käyttävään rannikkokalastukseen on perusteltua soveltaa erityiskohtelua, koska kyseiseen toimintaan liittyy vähäiseen pyydettyyn kalamäärään verrattuna suuri joukko välittömiä työpaikkoja, >EP:n äänestyksessä hyväksytty teksti> alan luomat lukuisat työpaikat pienimuotoisesta rannikkokalastuksesta riippuvaisilla alueilla muodostavat perusteen soveltaa erityiskohtelua, (Tarkistus 22) Johdanto-osan kymmenes kappale a (uusi) >EP:n äänestyksessä hyväksytty teksti> kalastusteollisuuden synnyttämät työpaikat olisi otettava huomioon, ja suorien työpaikkojen suuren määrän vuoksi on perusteltua soveltaa erityiskohtelua, (Tarkistus 23) Johdanto-osan yhdestoista kappale >Alkuperäinen teksti> tiettyjen laivaston osien, taloudellisten hyödyntämisedellytysten ja tiettyjen kalastustoimien erityisen luonteen perusteella oikeutetuissa tapauksissa, edellytetyt pyyntiponnistusten vähennykset voidaan toteuttaa kyseisen laivaston osien toimintaa vähentämällä, eikä niiden kapasiteettia vähentämällä, jos jäsenvaltio osoittaa kykenevänsä perustamaan ja hallinnoimaan kalastuskohtaisia pyyntiponnistusjärjestelmiä, >EP:n äänestyksessä hyväksytty teksti> tiettyjen laivaston osien, taloudellisten hyödyntämisedellytysten ja tiettyjen kalastustoimien erityisen luonteen perusteella oikeutetuissa tapauksissa, edellytetyt pyyntiponnistusten vähennykset on toteutettava kyseisen laivaston osien toimintaa vähentämällä, eikä niiden kapasiteettia vähentämällä, jos jäsenvaltio osoittaa kykenevänsä perustamaan ja hallinnoimaan kalastuskohtaisia pyyntiponnistusjärjestelmiä, (Tarkistus 24) Johdanto-osan yhdestoista kappale a (uusi) >EP:n äänestyksessä hyväksytty teksti> tietyt pelagiset lajit ovat herkkiä vaihtelevalle ilmastolle, mikä muuttaa näiden lajien kantoja riippumatta ihmisen hallinnoinnista, ja että olisi tunnustettava, että tilanteeseen on saatava korjaus vähentämällä pyyntiponnistuksia ja toteuttamalla kalastajille ja alalle yleisesti tarkoitettuja korvaustoimenpiteitä, (Tarkistus 25) Johdanto-osan neljästoista kappale >Alkuperäinen teksti> tämä ei kuitenkaan ole riittävän pitkä ohjelmakausi alalla tarvittavan uudelleenjärjestelyn varmistamiseksi; tämän vuoksi olisi hyväksyttävä lisätoimenpiteitä toisessa vaiheessa, joka kattaisi vähintään ensimmäisen ajanjakson mittaisen ylimääräisen ajanjakson; tämä päätös ei edellytä sellaista yhteisön liitännäisrahoitusta alan uudelleenjärjestelylle, joka voitaisiin hyväksyä 31 päivän joulukuuta 1999 jälkeen, >EP:n äänestyksessä hyväksytty teksti> Poistetaan. (Tarkistus 26) Johdanto-osan viidestoista kappale a (uusi) >EP:n äänestyksessä hyväksytty teksti> esitetyt ehdotukset merkitsevät luottamussopimusta kalastajien ja Euroopan unionin välillä; ammatti- ihmisten yhteistyö on välttämätöntä uudelleenjärjestelyn onnistumiselle, (Tarkistus 27) Johdanto-osan kuudestoista kappale a (uusi) >EP:n äänestyksessä hyväksytty teksti> kolmansien monivuotisten ohjausohjelmien täytäntöönpanon ja toteuttamisen tasot ovat erilaisia, (Tarkistus 28) 1 artiklan 1 kohta >Alkuperäinen teksti> 1. Kunkin jäsenvaltion laivaston osien kapasiteettia vähennetään kannan tai kantaryhmän osalta edellytetyllä prosenttimäärällä liitteessä tarkoitettujen määräaikojen kuluessa. >EP:n äänestyksessä hyväksytty teksti> 1. Komissio tekee tieteellis- teknis-taloudellista kalastuskomiteaa kuultuaan neuvostolle erittäin yksityiskohtaiset ehdotukset kunkin jäsenvaltion kalastuslaivaston osien kapasiteetin vähentämisestä ottaen huomioon: - kalakannan tai kalakantaryhmän tila, joka on arvioitu jatkuvan ja kokonaisvaltaisen arvion perusteella; - missä määrin kolmansien monivuotisten ohjausohjelmien tavoitteet on saavutettu; - monilaji- ja monitoimikalastuksen erityisluonteen. (Tarkistus 29) 1 artiklan 2 kohta >Alkuperäinen teksti> 2. Jos jokin laivaston osa kalastaa useampaa kantaa tai kantaryhmää, vähennykseen sovelletaan haavoittuvinta kantaa vastaavaa korkeinta pyyntiponnistusten vähennysprosenttia. >EP:n äänestyksessä hyväksytty teksti> Poistetaan. (Tarkistus 30) 1 a artikla (uusi) >EP:n äänestyksessä hyväksytty teksti> 1 a artikla Pyyntiponnistusten vähentämistä, koska sillä on vaikutusta kalastusalan ja siihen liittyvän teollisuuden työllisyyteen sekä sosiaalisiin ja taloudellisiin seikkoihin, on arvioitava samalla, kun ryhdytään uusiin erityistoimenpiteisiin, joiden tavoitteena on säilyttää työntekijöiden , sekä miesten että naisten, ja heidän perheittensä työllisyys ja kohtuullinen tulotaso. Perusperiaate on, että kalastajien on saatava automaattinen tulohyvitys suhteessa päätettyyn pyyntiponnistusten vähentämiseen siten, että luodaan Euroopan kalastusalan erityisohjelma, johon kuuluu seuraavia toimenpiteitä: >EP:n äänestyksessä hyväksytty teksti> 1. Niiden EU:n alueiden tunnistaminen, joissa kalastusala on taantumassa; niiden alueiden ottaminen mukaan ESR:n tavoitteeseen 2. 2. Erityisen niin sanotun «meri- leader»-ohjelman käynnistäminen alueilla, joissa uudelleenkoulutus on tarpeen kalastustoimien ja niihin liittyvien inhimillisten voimavarojen kannalta. 3. Sellaisten herkkien alueiden tunnistaminen, joissa kalastus olisi kiellettävä kokonaan tai joille olisi annettava väliaikainen biologinen lepo, turvaten samalla kalastajien tulot. >EP:n äänestyksessä hyväksytty teksti> 4. Laajamittaisen kalastuksen muuttaminen pienkalastukseksi erityisellä ohjelmalla, joka suosii mies- ja naistyöntekijöiden osuuskuntia. 5. Kalastustoimien osittaisen tai täydellisen muuntamisen tukeminen siten, että edistetään vesiviljelyä ja kursseja kalastajien ammattitaidon kohentamiseksi ja uudelleenkouluttamiseksi sekä tuetaan sosiaalisesti hyödyllisiä täydentäviä toimia, kuten meriympäristön puhdistamista. 6. Markkinoinnin ja uusille markkinoille pääsyn erityistuki sellaisilla tärkeillä toimilla, kuten «tyypillisten paikallisten ja laadukkaiden kalastustuotteiden» tunnustaminen ja tuki tuottajajärjestöjen suoramarkkinointiponnistuksille. (Tarkistus 31) 2 artiklan 1 alakohta >Alkuperäinen teksti> 1. vedettäviä pyydyksiä ja kierrenuottia käyttävistä aluksista muodostuvien osien kapasiteetti on ilmaistava ainakin bruttorekisteritonneina ja moottorin kokonaistehona (kW), >EP:n äänestyksessä hyväksytty teksti> 1. vedettäviä pyydyksiä ja kierrenuottia käyttävistä aluksista muodostuvien osien kapasiteetti on ilmaistava ainakin bruttorekisteritonneina ja moottorin kokonaistehona (kW). Koska kapasiteettien vahvistamiseen käytetään kahta eri tekijää, jäsenvaltioilla on todellisten vähennysten määrittelemiseksi mahdollisuus ottaa huomioon bruttorekisteritonnin ja moottorin kokonaistehon (kW) keskiarvo, jonka komissio vahvistaa samanaikaisesti 1 artiklan 1 kohdassa tarkoitettujen ehdotusten kanssa, (Tarkistus 32) 2 artiklan 3 alakohta >Alkuperäinen teksti> 3. vaihtoehtoisesti sekä vedettäviä että seisovia pyydyksiä käyttävistä aluksista muodostuvien osien kapasiteetti on ilmaistava ainakin bruttorekisteritonneina, moottorin kokonaistehona (kW) ja alusten määränä. >EP:n äänestyksessä hyväksytty teksti> 3. vaihtoehtoisesti sekä vedettäviä että seisovia pyydyksiä käyttävistä aluksista muodostuvien osien kapasiteetti on ilmaistava ainakin bruttorekisteritonneina, moottorin kokonaistehona (kW) ja alusten määränä. Jäsenvaltioilla on todellisten vähennysten määrittelemiseksi mahdollisuus ottaa huomioon bruttorekisteritonnin ja moottorin kokonaistehon (kW) keskiarvo, jonka komissio vahvistaa samanaikaisesti 1 artiklan 1 kohdassa tarkoitettujen ehdotusten kanssa. (Tarkistus 33) 2 artiklan 3 alakohta a (uusi) >EP:n äänestyksessä hyväksytty teksti> 3a. Kapasiteetti on mitoitettava ottamalla huomioon alusten ja niiden laitteiden ikä ja tehokkuus. (Tarkistus 34) 3 artikla >Alkuperäinen teksti> Edellä 1 artiklan säännöksiä ei sovelleta kunkin jäsenvaltion sellaiseen laivaston osaan, joka muodostuu kokonaispituudeltaan alle seitsemän metrin kalastusaluksista, joiden kalastusvarustukseen ei kuulu vedettäviä pyydyksiä. Kyseisen osan bruttorekisteritonneina ja alusten lukumääränä asetuksen (EY) N:o 109/94 mukaisesti kerättyjen tietojen perusteella ilmaistu kapasiteettien lisääminen on kielletty 1 päivästä 1997 31 päivään joulukuuta 2002. >EP:n äänestyksessä hyväksytty teksti> Edellä 1 artiklan säännöksiä ei sovelleta kunkin jäsenvaltion sellaiseen laivaston osaan, joka muodostuu kokonaispituudeltaan alle kahdentoista metrin kalastusaluksista, joiden kalastusvarustukseen ei kuulu vedettäviä pyydyksiä. Kyseisen osan bruttorekisteritonneina ja alusten lukumääränä asetuksen (EY) N:o 109/94 mukaisesti kerättyjen tietojen perusteella ilmaistu kapasiteettien lisääminen on kielletty 1 päivästä 1997 31 päivään joulukuuta 1999. Kaikki kapasiteetin vähennykset tässä laivaston osassa on otettava huomioon laskettaessa pyyntiponnistusten kokonaisvähennystä niiden lajien osalta, joita kyseinen laivaston osa pyytää. (Tarkistus 35) 4 artiklan 1 kohta >Alkuperäinen teksti> 1. Kunkin jäsenvaltion on vahvistettava tarvittavat toimenpiteet liitteessä olevien rajojen sisällä ja siinä olevina määräaikoina seisovia pyydyksiä käyttävien laivaston osien pyytämien, asetuksen (ETY) N:o 3760/92 3 artiklan f kohdan mukaisesti määritettyjen pyyntiponnistusten kehityksen hillitsemiseksi. Ehdotetut toimenpiteet, joiden vaikutuksesta edellytetyt kapasiteettien vähennykset johtavat vastaaviin pyyntiponnistusten vähennyksiin, on jätettävä komission hyväksyttäviksi viimeistään 30 päivänä kesäkuuta 1997. >EP:n äänestyksessä hyväksytty teksti> 1. Kunkin jäsenvaltion on vahvistettava tarvittavat toimenpiteet seisovia pyydyksiä käyttävien laivaston osien pyytämien, asetuksen (ETY) N:o 3760/92 3 artiklan f kohdan mukaisesti määritettyjen pyyntiponnistusten kehityksen hillitsemiseksi. Ehdotetut toimenpiteet, joiden vaikutuksesta edellytetyt kapasiteettien vähennykset johtavat vastaaviin pyyntiponnistusten vähennyksiin, on jätettävä komission hyväksyttäviksi viimeistään 30 päivänä kesäkuuta 1997. (Tarkistus 36) 4 artiklan 2 kohta >Alkuperäinen teksti> 2. Kukin jäsenvaltio voi asetuksen (EY) N:o 109/94 4 artiklassa säädettyä menettelyä noudattaen ehdottaa pyyntiponnistusten rajoittamisohjelmaa, johon sisältyy kalastustoimintaa koskevia sääntelytoimenpiteitä tämän päätöksen 2 artiklassa tarkoitettujen laivaston osien osalta. Jos komissio päättää hyväksyä näin ehdotetun ohjelman, se määrittää hyväksymispäätöksessään missä määrin ja missä olosuhteissa kyseisen ohjelman soveltamisen vaikutukset ovat sellaisia, että kyseisen jäsenvaltion kapasiteetin vähentämisvelvoitteita voidaan keventää asetuksen (EY) N:o 3699/93 5 artiklan 2 kohdassa tarkoitettujen päätösten yhteydessä. >EP:n äänestyksessä hyväksytty teksti> 2. Komissio määrittelee viimeistään kolme kuukautta ennen edellisessä kohdassa mainittua päivämäärää kriteerit, joiden perusteella ne jäsenvaltiot, jotka ovat saavuttaneet kolmansissa monivuotisissa ohjausohjelmissa määrätyt tavoitteet, voivat saavuttaa joustavammin neljänsissä monivuotisissa ohjausohjelmissa määrätyt tavoitteet ilman, että nämä kriteerit voisivat antaa aihetta laivaston tai laivaston osien väliseen syrjintään. Komission hyväksyessä kukin jäsenvaltio voi asetuksen (EY) N:o 109/94 4 artiklassa säädettyä menettelyä noudattaen ehdottaa pyyntiponnistusten rajoittamisohjelmaa, johon sisältyy kalastustoimintaa koskevia sääntelytoimenpiteitä tämän päätöksen 2 artiklassa tarkoitettujen laivaston osien osalta. Jos komissio ja neuvosto päättävät hyväksyä näin ehdotetun ohjelman, ne määrittävät hyväksymispäätöksessään missä määrin ja missä olosuhteissa kyseisen ohjelman soveltamisen vaikutukset ovat sellaisia, että kyseisen jäsenvaltion kapasiteetin vähentämisvelvoitteita voidaan keventää asetuksen (EY) N:o 3699/93 5 artiklan 2 kohdassa tarkoitettujen päätösten yhteydessä. Jos komissio ei hyväksy tällaista ohjelmaa, sen on perusteltava päätöksensä vakuuttavin argumentein. (Tarkistus 37) 5 artikla >Alkuperäinen teksti> Komissio yksilöi sellaiset laivaston osat, joita koskevat yhteisön tai jäsenvaltioiden hyväksymien, kansainvälisten järjestöjen kalakantojen hallinnointia koskevat suositukset, ja tarvittaessa yhteisön ja kolmansien maiden välillä solmituissa kalastussopimuksissa tarkoitetut laivaston osat, sekä mukauttaa niiden kapasiteetit tämän päätöksen perusteella tekemiensä päätösten yhteydessä kyseisissä suosituksissa vahvistettujen tavoitteiden ja kyseisissä sopimuksissa vahvistettujen kalastusmahdollisuuksien mukaisesti. >EP:n äänestyksessä hyväksytty teksti> Kansainvälisten kalastusjärjestöjen, joiden jäseninä yhteisö tai sen jäsenvaltiot ovat, suosituksia on noudatettava sen estämättä samojen laivaston osien mahdollista käyttöä muilla kansainvälisillä tai kolmansille maille kuuluvilla alueilla. (Tarkistus 38) 6 artiklan 1 kohta >Alkuperäinen teksti> 1. Komissio toteuttaa tässä päätöksessä tarkoitettujen tavoitteiden ja menettelyjen täytäntöönpanon kahdessa vaiheessa, joista ensimmäinen koskee 1 päivän tammikuuta 1997 ja 31 päivän joulukuuta 1999 välistä ajanjaksoa, osana kalastuslaivastojen monivuotisia ohjausohjelmia koskevia, asetuksen (EY) N:o 3699/93 5 artiklan säännöksiä. Laivaston osituksesta ja aikaisemmissa ohjelmissa vahvistettujen tavoitteiden mukaisia osia koskevien tavoitteiden vahvistamisen yksityiskohtaisista säännöistä päätetään tässä yhteydessä. >EP:n äänestyksessä hyväksytty teksti> 1. Komissio toteuttaa tässä päätöksessä tarkoitettujen tavoitteiden ja menettelyjen täytäntöönpanon 1 päivän tammikuuta 1997 ja 31 päivän joulukuuta 1999 välisenä ajanjaksona, osana kalastuslaivastojen monivuotisia ohjausohjelmia koskevia, asetuksen (EY) N:o 3699/93 5 artiklan säännöksiä. Laivaston osituksesta ja aikaisemmissa ohjelmissa vahvistettujen tavoitteiden mukaisia osia koskevien tavoitteiden vahvistamisen yksityiskohtaisista säännöistä päätetään tässä yhteydessä, korostaen erityisesti joustavampien toimien mahdollisuutta niiden jäsenvaltioiden osalta, jotka ovat saavuttaneet tai ylittäneet edellisissä ohjelmissa määrätyt tavoitteet. (Tarkistus 39) 6 artiklan 2 kohta >Alkuperäinen teksti> 2. Ensimmäisessä vaiheessa (1997 - 1999) sovellettavien, tämän päätöksen liitteessä I olevien prosenttimäärien mukaisesti vahvistetut, laivaston osien kapasiteettien vähentämistavoitteet on toteutettava viimeistään 31 päivänä joulukuuta 1999. >EP:n äänestyksessä hyväksytty teksti> 2. Tämän päätöksen perusteella vahvistetut, laivaston osien kapasiteettien vähentämistavoitteet on toteutettava viimeistään 31 päivänä joulukuuta 1999. (Tarkistus 40) 6 artiklan 3 kohta >Alkuperäinen teksti> 3. Toisessa vaiheessa (2000 - 2002) sovellettavien, tämän päätöksen liitteessä I olevien prosenttimäärien mukaisesti vahvistetut, laivaston osien kapasiteettien vähentämistavoitteet on toteutettava viimeistään 31 päivänä joulukuuta 2002. Tätä varten jäsenvaltioiden on toimitettava komissiolle viimeistään 1 päivänä tammikuuta 1999 neuvoston asetuksen (EY) N:o 3699/93 liitteessä II määrätyt tiedot, joita sovelletaan kauteen 1999 - 2002. >Alkuperäinen teksti> Asetuksen (ETY) N:o 3760/92 16 artiklassa perustettu tieteellis-teknis- taloudellinen kalastuskomitea toimittaa viimeistään 1 päivänä tammikuuta 1999 kertomuksen kalastuksen ja kalakantojen tilan kehityksestä. >EP:n äänestyksessä hyväksytty teksti> 3. Asetuksen (ETY) N:o 3760/92 16 artiklassa perustettu tieteellis-teknis- taloudellinen kalastuskomitea antaa viimeistään 1 päivänä tammikuuta 1999 kertomuksen kalastuksen ja kalakantojen tilan kehityksestä. >Alkuperäinen teksti> Näiden tietojen perusteella neuvosto voi perustamissopimuksen 43 artiklassa määrättyä menettelyä noudattaen tarkistaa tämän päätöksen osana vahvistamansa suuntaviivat. >EP:n äänestyksessä hyväksytty teksti> Tavoitetta voidaan mukauttaa kalastusta koskevan vuosittaisen kertomuksen perusteella, jossa esitetään viimeisimmät tiedot varoista, pyyntikapasiteetista laivaston osien osalta sekä pyyntiponnistuksista ja josta kuullaan sekä neuvostoa että Euroopan parlamenttia. (Tarkistus 41) 7 artikla >Alkuperäinen teksti> Neuvosto vahvistaa asetuksen (ETY) N:o 3760/92 11 artiklassa säädetyt tavoitteet ja yksityiskohtaiset säännöt, jotka koskevat 31 päivää joulukuuta 2002 myöhäisempää ajanjaksoa, viimeistään 30 päivänä kesäkuuta 2002. >EP:n äänestyksessä hyväksytty teksti> Neuvosto vahvistaa Euroopan parlamenttia kuultuaan asetuksen (ETY) N:o 3760/92 11 artiklassa säädetyt tavoitteet ja yksityiskohtaiset säännöt, jotka koskevat 31 päivää joulukuuta 1999 myöhäisempää ajanjaksoa, viimeistään 30 päivänä kesäkuuta 1999. (Tarkistus 42) Liite >EP:n äänestyksessä hyväksytty teksti> Liite poistetaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2002 kestävän tasapainon löytämiseksi kalavarojen ja niiden hyödyntämisen välillä ((KOM(96)0237 - C4-0438/96 - 96/0142(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle ((KOM(96)0237 - 96/0142(CNS)) ((EYVL C 259, 6.9.1996, s. 6)), - neuvoston kuultua sitä (C4-0438/96), - ottaa huomioon työjärjestyksensä 58 artiklan, - ottaa huomioon kalatalousvaliokunnan mietinnön sekä oikeusasioita ja kansalaisten oikeuksia käsittelevän valiokunnan lausunnon (A4-0399/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää sovittelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.